Nadškofija Ljubljana

Seminar za cerkvene glasbenike
2025-09-06 09:00 - 16:00 (Europe/Ljubljana)
Vljudno vas vabimo na brezplačni Seminar za cerkvene glasbenike, ki bo potekal v soboto, 6. septembra 2025, s pričetkom ob 10.00, v samostanu sv. Petra in Pavla na Ptuju. Dogodek organiziramo v sodelovanju s Teološko fakulteto Univerze v Ljubljani.
Seminar je namenjen vsem, ki želijo poglobiti razumevanje liturgije in cerkvene glasbe, predvsem pa cerkvenim glasbenikom, ki se zavedajo svojega poslanstva kot liturgični sodelavci. Zavedamo se, da služenje na tem področju zahteva nenehno strokovno in duhovno rast, zato želimo s tem dogodkom omogočiti vsakoletno srečanje za izobraževanje, povezovanje in duhovno poglobitev.
Seminar je brezplačen, saj želimo omogočiti dostopnost čim širšemu krogu zainteresiranih, zaradi organizacije pa je potrebna predhodna prijava (niže).
Prisrčno vabljeni, da se nam pridružite, in ne pozabite povabiti tudi drugih, ki jih zanima lepota liturgije in bogoslužnega petja!
Več podrobnosti in obrazec za prijavo najdete na naši spletni strani:
https://cerkvena-glasba.si/seminar-2025.
Vir: Katoliška Cerkev

Predvečer Kronance
2025-09-06 19:00 - 20:00
Predvečer praznika kronanja milostne podobe Marije Pomagaj bomo obeležili s slovesno sveto mašo, ki ji bo sledila procesija s podobo Marije Pomagaj po vasi. Sveto mašo bo ob 19. uri daroval novomašnik g. Matija Golob.

Prvi konec tedna v septembru je v Slovenskem Marijinem narodnem svetišču posvečen spominu na kronanje milostne podobe Marije Pomagaj.
Na predvečer praznika bo ob 19. uri slovesna sveta maša, po maši procesija s podobo Marije Pomagaj po vasi. Spremljale jo bodo pete litanije Matere Božje. Po procesiji bo sledilo celonočno bdenje v baziliki.
Po tradiciji sveto mašo na predvečer Kronance daruje novomašnik. Sveto mašo bo ob 19. uri daroval g. Matija Golob. Po pridigi bo podelil novomašni blagoslov.
Vir: Marija.si

Kronanje Marije Pomagaj
2025-09-07 10:00 - 11:30
Katoliška Cerkev ima navado, da krona podobe, ki so pri ljudeh posebno v časteh. Odkar so se na Brezjah dogajala izredna uslišanja, je vse bolj živa postajala misel, da bi kronali tudi podobo Marije Pomagaj. Željo so sprožili frančiškani velik Marijin častilec škof dr. Anton Bonaventura Jeglič pa je prosil za potrebno dovoljenje v Rim.
Apostolski Sedež je prošnjo uslišal in prosilca samega pooblastil, da kronanje izvrši. Za to slovesnost so izbrali angelsko nedeljo, 1. septembra 1907.
Slovesno sveto mašo na praznik kronanja Marije Pomagaj bo v nedeljo, 7. septembra 2025, ob 10. uri daroval ljubljanski pomožni škof msgr. dr. Anton Jamnik.
Vir: Marija.si

Rojstvo Device Marije, praznik
2025-09-08
Praznik Marijinega rojstva obhajamo 8. septembra. Katoliška in Pravoslavna Cerkev Marijino rojstvo praznujeta na isti dan.

Zgodovinski podatki o prazniku
Praznik Marijinega rojstva izvira iz Palestine, iz časa posvetitve cerkve v Jeruzalemu, ki jo izročilo prepoznava kot baziliko sv. Ane, Marijine matere. Praznovanje Marijinega rojstva se je najprej razširilo na Vzhodu, v Rimu, kamor so ga prinesli vzhodni menihi, pa so ga začeli obeleževati ob koncu 7. stoletja. Postopno in na različne načine se je praznik v naslednjih stoletjih razširil tudi drugod po zahodni Evropi.
Od 13. stoletja naprej je dobil še večji pomen, saj je postal slovesni praznik, pred katerim je potekala posebna osemdnevna priprava (osemdnevnica), na sam predvečer praznika pa je bila uvedena vigilija (molitveno bdenje). Osemdnevnico je papež Pij X. (1903–1914) skrajšal, Pij XII. (1939–1958) pa leta 1955 docela odpravil. Praznik Marijinega rojstva danes tako vzhodno kot zahodno cerkveno izročilo obhajata 8. septembra, natanko 9 mesecev po prazniku Marijinega brezmadežnega spočetja, ki ga Cerkev obhaja 8. decembra.

Pomen praznika Marijinega rojstva
Evangeliji o Marijinem rojstvu ne poročajo. Izročilo praznika Marijinega rojstva temelji na apokrifnem spisu z naslovom Janezov protoevangelij iz konca 2. stoletja. Avtorstvo dokumenta je sicer dvomljivo, opisuje pa pomembno zgodovinsko dejstvo rojstva Jezusove matere. Katoliška Cerkev se skozi cerkveno leto, poleg Jezusovega rojstva, spominja rojstva še dveh oseb: Marije in Janeza Krstnika. Pri ostalih svetnikih se vedno spominja le dneva njihove smrti. Razlog za to je edinstveno poslanstvo, ki sta ga oba opravila v zgodovini odrešenja. S tega vidika je Marijino rojstvo, tako kot rojstvo Janeza Krstnika, v neposredni povezavi s prihodom Odrešenika Jezusa Kristusa na svet. Marijino rojstvo in njena življenjska pot imata zato pomen, ki presega njeno osebo.
Marijino življenje je neločljivo povezano z Jezusovim življenjem, saj je s svojim materinstvom soudeležena v odrešenjskem načrtu, ki ga je Bog pripravil za človeka in vsebuje učlovečenje, življenje, smrt in vstajenje Božjega sina Jezusa Kristusa. Marija je kot Odrešenikova mati vključena v samo jedro odrešenjskega načrta.
Slovensko izročilo o prazniku Marijinega rojstva
Naši predniki so praznikoma Marijinega vnebovzetja (15. avgust) in Marijinega rojstva (8. september) dali slovensko ime: veliki in mali šmaren oziroma vélika in mala maša, pa tudi velika in mala gospojnica. Obdobje med tema dvema praznikoma je znano kot obdobje romanj v Marijina romarska svetišča. Ponekod v skladu z izročilom na malo mašo ohranjajo navade, ki veljajo za veliko mašo (npr. blagoslov rož ipd.). Ta dan pomeni že začetek jeseni, saj ponekod mala maša za suknjo vpraša ali pa odpre dolinsko pašo (mala maša – v vsakem grmu paša).

Vir: Katoliška Cerkev

Pastoralni tečaj
2025-09-10 09:00 - 13:00
Dragi duhovniki in pastoralni sodelavci, vabim vas na Pastoralni tečaj, ki bo v sredo, 10. septembra, ob 9.00 v Zavodu sv. Stanislava, v Šentvidu. Tudi letos bo priložnost za skupen razmislek o realnosti župnijskega življenja, kakor jo danes doživljamo v naših župnijah, ter za iskanje poti sodelovanja in soustvarjanja skupne prihodnosti Cerkve.
1. del: predavanje (mag. Boštjan Dolinšek). V uvodnem delu nas bo nagovoril mag. Boštjan Dolinšek, ki bo na podlagi pastoralnega posluha orisal stanje pastoralnega delavca danes, z naslednjimi
poudarki:
– Zmanjševanje števila duhovnikov: kako se praznijo duhovniška mesta, kako to vpliva na osnovne naloge župnij, še posebej obhajanje nedeljskih svetih maš.
– Težave pri pokrivanju več župnij: duhovniki pogosto skrbijo za več župnij hkrati, kar vpliva na kakovost pastorale in osebne odnose v občestvu.
– Pridruževanje in ukinjanje župnij: realnost, ki jo moramo sprejeti in premišljeno načrtovati, da ne ostanemo brez smeri in cilja.
– Sodelovanje z laiki: ne kot izhod v sili, temveč kot dar – laiki kot ključni nosilci župnijskega življenja: kateheti, ključarji in člani gospodarskih svetov, zakonskih skupin, liturgije, Karitas, oznanjevanja …
– Kultura sodelovanja: kako ustvarjati odnose med duhovniki in laiki, ki temeljijo na zaupanju, skupnem poslanstvu in jasni razdelitvi odgovornosti.
2. del: pogovor z župniki. V drugem delu bomo slišali konkretna pričevanja štirih župnikov, ki živijo realnost skupnega pastoralnega dela v različnih oblikah. Trije župniki, ki vsak vodi svojo župnijo, bodo predstavili, kako sodelujejo kot sosedje:
– Koordinacija kateheze in priprave na zakramente.
– Povezovanje mladih skozi skupne dogodke, oratorije, birmanske vikende in duhovne večere.
– Medsebojna pomoč pri bogoslužju (nadomeščanja, nedeljske maše, dekanijska srečanja).
– Sodelovanje pastoralnih svetov: usklajevanje vizije in ključnih poudarkov.
– Njihova izkušnja kaže, kako je mogoče, da duhovniki ostanejo voditelji v občestvu, ne da bi ob tem izgoreli
– z močno oporo sodelavcev in jasnim načrtovanjem.
Četrti župnik bo sodeloval v pogovoru z izkušnjami, ko en duhovnik z duhovnim pomočnikom in diakonom skrbi za štiri župnije:
– Izzivi logistike in organizacije: kako uskladiti maše, pogrebe, zakramente, srečanja, priprave, gospodarska vprašanja …
– Vzgoja laikov za samostojno delovanje: ključna naloga je izoblikovanje odgovornih ljudi, ki lahko vodijo zakonsko skupino, pripravo na krst, pevski zbor ali Karitas tudi brez duhovnikove stalne prisotnosti.
– Usklajevanje župnijskih urnikov in poenotenje nekaterih dejavnosti (npr. ena priprava na dogodek za vse štiri župnije).
– Osebna vzdržljivost in vera: kako ohranjati notranjo zbranost in predanost v navidezno razdrobljeni službi.
Srečanje bomo sklenili z bratskim kosilom, ki botudi priložnost za neformalne pogovore in mreženje. Prosimo za prijavo na kosilo do petka, 5. septembra, zaradi organizacije prehrane. Prijave pošljite na e-naslov: ps.lj@rkc.si. Vabljeni, da s skupnim razmislekom in izmenjavo izkušenj okrepimo naše poslanstvo v župnijah ter iščemo poti sodelovanja, ki bodo rodovitne za Cerkev danes.
Igor Dolinšek,
voditelj PS

Pastoralni tečaji za duhovnike in katehete v ljubljanski nadškofiji
2025-09-10 09:00 - 14:00
Dragi duhovniki in pastoralni sodelavci, vabim vas na Pastoralni tečaj, ki bo v sredo, 10. septembra, ob 9.00 v Zavodu sv. Stanislava, v Šentvidu. Tudi letos bo priložnost za skupen razmislek o realnosti župnijskega življenja, kakor jo danes doživljamo v naših župnijah, ter za iskanje poti sodelovanja in soustvarjanja skupne prihodnosti Cerkve.
1. del: predavanje (mag. Boštjan Dolinšek). V uvodnem delu nas bo nagovoril mag. Boštjan Dolinšek, ki bo na podlagi pastoralnega posluha orisal stanje pastoralnega delavca danes, z naslednjimi poudarki:
– Zmanjševanje števila duhovnikov: kako se praznijo duhovniška mesta, kako to vpliva na osnovne naloge župnij, še posebej obhajanje nedeljskih svetih maš.
– Težave pri pokrivanju več župnij: duhovniki pogosto skrbijo za več župnij hkrati, kar vpliva na kakovost pastorale in osebne odnose v občestvu.
– Pridruževanje in ukinjanje župnij: realnost, ki jo moramo sprejeti in premišljeno načrtovati, da ne ostanemo brez smeri in cilja.
– Sodelovanje z laiki: ne kot izhod v sili, temveč kot dar – laiki kot ključni nosilci župnijskega življenja: kateheti, ključarji in člani gospodarskih svetov, zakonskih skupin, liturgije, Karitas, oznanjevanja …
– Kultura sodelovanja: kako ustvarjati odnose med duhovniki in laiki, ki temeljijo na zaupanju, skupnem poslanstvu in jasni razdelitvi odgovornosti.
2. del: pogovor z župniki. V drugem delu bomo slišali konkretna pričevanja štirih župnikov, ki živijo realnost skupnega pastoralnega dela v različnih oblikah.
Trije župniki, ki vsak vodi svojo župnijo, bodo predstavili, kako sodelujejo kot sosedje:
– Koordinacija kateheze in priprave na zakramente.
– Povezovanje mladih skozi skupne dogodke, oratorije, birmanske vikende in duhovne večere.
– Medsebojna pomoč pri bogoslužju (nadomeščanja, nedeljske maše, dekanijska srečanja).
– Sodelovanje pastoralnih svetov: usklajevanje vizije in ključnih poudarkov.
– Njihova izkušnja kaže, kako je mogoče, da duhovniki ostanejo voditelji v občestvu, ne da bi ob tem izgoreli – z močno oporo sodelavcev in jasnim načrtovanjem.
Četrti župnik bo sodeloval v pogovoru z izkušnjami, ko en duhovnik z duhovnim pomočnikom in diakonom skrbi za štiri župnije:
– Izzivi logistike in organizacije: kako uskladiti maše, pogrebe, zakramente, srečanja, priprave, gospodarska vprašanja …
– Vzgoja laikov za samostojno delovanje: ključna naloga je izoblikovanje odgovornih ljudi, ki lahko vodijo zakonsko skupino, pripravo na krst, pevski zbor ali Karitas tudi brez duhovnikove stalne prisotnosti.
– Usklajevanje župnijskih urnikov in poenotenje nekaterih dejavnosti (npr. ena priprava na dogodek za vse štiri župnije).
– Osebna vzdržljivost in vera: kako ohranjati notranjo zbranost in predanost v navidezno razdrobljeni službi.
Srečanje bomo sklenili z bratskim kosilom, ki bo tudi priložnost za neformalne pogovore in mreženje.
Prosimo za prijavo na kosilo do petka, 5. septembra, zaradi organizacije prehrane.
Prijave pošljite na e-naslov: ps.lj@rkc.si.
Vabljeni, da s skupnim razmislekom in izmenjavo izkušenj okrepimo naše poslanstvo v župnijah ter iščemo poti sodelovanja, ki bodo rodovitne za Cerkev danes.
Igor Dolinšek,
voditelj PS

Molitev in sveta maša za bolnike z rakom
2025-09-12 18:30 - 20:00, 2025-10-10 18:30 - 20:00
V baziliki Marije Pomagaj vsak drugi petek v mesecu zvečer poteka molitev, sveta maša ter blagoslov z relikvijami sv. Leopolda Mandića.
Kongregacija za bogoslužje in discipline zakramentov je 11. februarja 2020 uradno razglasila sv. Leopolda Mandića za zavetnika bolnikov z rakom. Kongregacija je poudarila, da je s to razglasitvijo odprto okno upanja, saj bo sv. Leopold, ki je sam doživel osebno izkušnjo nemoči te težke težke bolezni, kot zavetnik spremljal onkološke bolnike s svojo priprošnjo pri Bogu.
Tudi v letu 2025 bo v baziliki Marije Pomagaj na Brezjah vsak drugi petek v mesecu potekala molitev s priprošnjo sv. Leopoldu Mandiću.
Termini: 11. julij, 8. avgust, 12. september, 10. oktober
Ob 18.30 – molitev rožnega venca
Ob 19.00 – sveta maša in po maši blagoslov z relikvijami sv. Leopolda Mandića
Termini: 14. november, 12. december
Ob 17.30 – molitev rožnega venca
Ob 18.00 – sveta maša in po maši blagoslov z relikvijami sv. Leopolda Mandića

Molitveni dan za duhovne poklice in srečanje družin ljubljanske nadškofije
2025-09-13 09:00 - 16:00
Za ljubljansko nadškofijo bo letošnji škofijski molitveni dan za duhovne poklice potekal skupaj s srečanjem družin, in sicer v soboto, 13. septembra.
Molitveni dan bo potekal pod svetoletnim geslom »Romarji upanja«. V jubilejnem letu se bomo na ta način še bolj povezali v molitvi ne le za nove duhovne poklice in za svetost duhovnikov, ampak tudi, da bi prav vsi kristjani, vsak v svojem stanu in poklicu, stopali po poti svetosti.
Kakor se duhovnik posvečuje skozi služenje Cerkvi, tako se zakonca posvečujeta v zakramentu zakona in skozi družinsko življenje. Vsi pa smo udje Kristusovega telesa in potrebujemo drug drugega.
Molitveno uro in sv. mašo bodo s petjem in sodelovanjem popestrile družine. V popoldanskem delu pa se bo za vsakega nekaj našlo.
Program dneva:
9.00 – Molitvena ura
10.00 – Sv. maša (vabljeni k ministriranju, instrumentalni zasedbi in petju); somaševanje bo vodil ljubljanski nadškof metropolit msgr. Stanislav Zore
po maši nadškof Zore pozdravi ministrante in družine
13.00 – Sočasne delavnice:
• otroci (do 9): kamišibaj predstava (Dragica Ropret Žumer)
• otroci (10+): pričevanje + družabne igre
• starši: Nepopolne rime – starozavezne zgodbe v verzih (Gregor Čušin)
14.00 – Festival družin
15.30 – Muzikal »Poklicani v upanje« (Družinska kateheza Domžale s prijatelji)
15.45 – Zaključek
Lepo vabljeni.
Vir: Marija.si

Povišanje sv. Križa, praznik
2025-09-14
Skoraj 300 let je bil Gospodov grob in križ globoko zakopan v zemlji. Ko je cesar Konstantin dal kristjanom svobodo je njegova mati Helena dala kopati tam, kjer je moral biti Gospodov grob in križ. Razkrili so grob in našli križ.
Konstantin je dal nad Gospodovim grobom sezidati cerkev Kristusovega vstajenja in cerkev Svetega križa, ali kakor navadno pravimo cerkev Božjega groba. Cerkvi sta bili med seboj povezani, sta bili posvečeni 13. septembra 335. V veličastni cerkvi Božjega groba (Svetega križa) so naslednji dan, to je 14. septembra, prvič izpostavili relikvijo svetega križa v slovesno češčenje. Od tedaj naprej so vsako leto na ta dan praznovali „povišanje svetega križa“. Tako je posvečenje dvojne cerkve skupaj z izpostavitvijo ostankov Jezusovega križa bilo povod za najstarejši praznik v čast svetemu križu.
Kmalu so obhajali ta praznik tudi v Carigradu. V Rimu ga je uvedel v 7. stoletju papež Gregor Veliki. Praznik nas spodbuja, naj z živo vero častimo podobo križa, veliko znamenje krščanstva. Na križu je trpel sam Božji Sin Jezus Kristus. Na njem je umrl On, ki ga je Bog dal za nas vse, ki je vstal od mrtvih in sedaj pri Očetu prosi za nas. Praznik nas spominja, da je Božja Ljubezen tako velika in močna, da je izničila lastnega Sina, da bi bili mi odrešeni. To nas vodi do spoznanja, da je ljubezen vedno, združena z žrtvijo. Ljubezni je lastno, da se žrtvuje, da trpi, da se izniči.
Praznik povišanja svetega križa nas vabi, naj bi se radi ozirali na križ, saj nam bo pogled nanj odkrival edine resnične vrednote. Križ nam govori, da je na začetku vsega ljubezen. Govori nam, da je ljubezni lastno, da se žrtvuje. Križ nam govori, da samo nesebično žrtvovanje in izpričanje rodi ljubezen in vodi v življenje. Zato nam križ vedno kliče v zavest Jezusove besede: „Če hoče kdo priti za menoj, naj se odpove sam sebi in vzame svoj križ ter hodi za menoj. Kdor namreč hoče svoje življenje rešiti, ga bo izgubil. Kdor pa svoje življenje zgubi zaradi mene, ga bo našel“ (Mt 16, 24-25).
Iz spletne strani www.kapitelj.com. Vir: France Oražem; Leto Kristusove skrivnosti 95 – 96
Vir: Katoliška Cerkev

1700 ur češčenja Najsvetejšega zakramenta
2025-09-14
Pobuda, ki gre po vsem svetu: 1700 ur češčenja Najsvetejšega zakramenta – 14. septembra 2025 – vabljeni, da se pridružite tudi vi!
Kakšen je namen pobude?

moliti za mir na svetu;
obeležiti spomin na 1700. obletnico na Nicejski koncil in veroizpoved;
obeležiti 800-letnico rojstva sv. Tomaža Akvinskega.
Bonus: duhovno darilo papežu Leonu XIV., ki bo ravno ta dan obhajal svoj 70. rojstni dan!

Vsi ostali podatki so v objavi na našem portalu, kjer najdete tudi povezavo, če bi se želeli formalno »prijaviti« na seznam molivcev.
Pobuda ni obveza, je le ideja. Vsekakor bo enakovredna molitev, če se teh namenov spomnite kadarkoli boste imeli molitveno uro pred Najsvetejšim.
Neža Novak, tajnica Urada za laike, Pastoralna služba LJ
Vir: Katoliška Cerkev

Nedelja in teden mladih
2025-09-14 - 2025-09-20
Letošnji teden mladih bo potekal od 14. do 20. septembra. Začel se bo z nedeljo mladih (14. 9.) in zaključil s Stično mladih (20. 9.).
Namen nedelje in tedna mladih je:
– mladim dati spodbudo za krščansko življenje na začetku šolskega in akademskega leta,
– ovrednotiti vlogo mladih v župniji,
– spodbuditi molitev župljanov za mlade ter
– ponuditi mladim voditeljem vsebinsko spodbudo za delo z mladimi.
Urad za mlade bo pripravil knjižico, v kateri bodo obrazec molitve župnijskega občestva za mlade, predlog sodelovanja in predstavitve mladih pri bogoslužju ter kateheza za mlade. Za vsak dan v tednu mladih bodo pripravljene tudi posebne prošnje, za katere lahko molite pri dnevni sveti maši.
Matevž Mehle,
Urad za mlade

Obhajanje dneva žalujočih
2025-09-15
15. september, god Žalostne matere Božje, je od lani tudi dan žalujočih, ki želi s sočutnim glasom spregovoriti vsem, ki so doživeli izgubo bližnje osebe.
Mnogi, ki so ga lani obhajali, so ganjeno izrazili hvaležnost, da so dobili prostor in čas, ko so slišali, da njihovo žalovanje ni znamenje njihove šibke vere, ampak izraz ljubezni do pokojnih, ki traja tudi po njihovi smrti. Ta dan jim je pomagal ozavestiti proces žalovanja, izgovoriti pred Bogom in skupnostjo vse, kar doživljajo v sebi, ter spoznati, da je prav in dovoljeno žalovati na svoj način, tudi po dolgih letih. Globoko jih je nagovorila podoba Žalostne matere Božje, ki je sopotnica na njihovi poti žalovanja. Tudi mnogim, ki spremljajo žalujoče, so hvaležni, da so bolje razumeli, kako biti ob žalujočih: ne z razlagami, ampak s prisotnostjo, tišino, poslušanjem in spoštljivim sočutjem.
Letos bomo lahko 15. septembra, pod varstvom Žalostne matere, ki razume vsako srce, ki trpi zaradi smrti bližnje osebe, znova ustvarili prostor za žalujoče in jim podarili svojo bližino in konkretno podporo. Gradivo za obhajanje letošnjega dneva žalujočih bo lahko vsaka župnija prejela od svoje pastoralne službe. Tako bomo postajali občestvo, ki zna nositi bremena drug drugega (Gal 6,2).
P. dr. Ivan Platovnjak DJ
Vir: Katoliška Cerkev

Mednarodni znanstveni simpozij Anton Mahnič (1850–1920): Življenje in dediščina
2025-09-16 09:00 - 15:00
Študijski center za narodno spravo vljudno vabi na mednarodni znanstveni simpozij Anton Mahnič (1850–1920): Življenje in dediščina, ki bo v torek, 16. septembra 2025, ob 9. uri na Fakulteti za pravo in ekonomijo, Krekov trg 1, Ljubljana.
Simpozij bo osvetlil življenje in delo škofa Antona Mahniča ter njegovo vlogo v slovenskem in širšem srednjeevropskem prostoru. V okviru treh vsebinskih panelov bodo priznani domači in tuji raziskovalci predstavili Mahničevo delovanje v zgodovinskem kontekstu, njegov pogled na družbeno-politična vprašanja ter pomen njegove dediščine.
Vljudno vabljeni.

Vabilo na posvet o paliativni in hospic oskrbi v Sloveniji
2025-09-18 09:00 - 13:30
Posvet bo v četrtek, 18. septembra 2025, ob 9.30, v dvorani Matije Tomca, Zavod sv. Stanislava, Štula 23, Ljubljana Šentvid. Naslov posveta je:
Pogoji za vzpostavitev celovite paliativne oskrbe v slovenskem zdravstvenem sistemu ter sodelovanje in vloga NVO.
S sodelujočimi gosti na posvetu želimo predstaviti trenutno stanje na področju paliativne in hospic oskrbe, poudariti glavne probleme in potrebe pri razvoju paliativne in hospic oskrbe na domu, poiskati odgovore o možnostih sistemskega odgovora za hitrejši razvoj ter možnosti skupnega sodelovanja za čim boljšo podporo umirajočim in njihovim svojcem.
Za udeležbo na dogodku je obvezna prijava na Karitas. Prijave so oodprte do četrtka, 11. 9. 2025, do 10. ure.

Program
9.00 – 9.30: Prihod udeležencev posveta in registracija
UVODNI DEL
9.30 – 9.40: Pozdravni nagovori

Peter Tomažič, generalni tajnik Slovenske karitas
Predstavnik Ministrstva za zdravje
Luka Novak Kogoj Humar, predstavnik Ministrstva za javno upravo, skrbnik pogodbe o sofinanciranju programa

9.40 – 9.50: Zgodbe iz terena
STROKOVNI PRISPEVKI
Primarno zdravstvo – kakšno je trenutno stanje paliativne oskrbe na domu in kam želimo priti

9.50 – 10.15: Simona Kos, dr. med., spec. družinske medicine, ZD Kranj (Delo družinskega zdravnika na terenu, kakšni so načini in meje pomoči pri delu z umirajočimi)
10.15 – 10.40: Mateja Medveš Rončelj, dipl. m. s., patronažna sestra, ZD Ljubljana (Delo patronažne sestre pri terenskem delu in oskrbi umirajočega)
10.40 – 11.05: dr. Maja Ebert Moltara, dr. med., spec. intern. onkolog., vodja paliativne oskrbe na Onkološkem Inštitutu, predsednica Slovenskega združenja paliativne in hospic oskrbe, državna koordinatorka za razvoj paliativne oskrbe (Razvoj paliativne oskrbe v Sloveniji in trenutni izzivi)
11.05 – 11.30: prof. dr. Bojana Beović, dr. med., spec. infekt., predsednica Zdravniške zbornice Slovenije (Pogled na paliativno in hospic oskrbo iz vidika zdravstvenega sistema v povezovanju z drugimi javnimi in nevladnimi institucijami)
11.30 – 12.00: dr. Tatjana Rožič, univ. dipl. soc. del., spec. zakonske in družinske terapije, Univerza Sigmunda Freuda Dunaj – podružnica Ljubljana (Duševne stiske ob poslavljanju – čustvena pomoč umirajočemu in bližnjemu)

__________________________________________________________________________
12.00 – 12.30 ODMOR, PRIGRIZEK, KAVA
RAZPRAVA
12.30 – 13.15: Okrogla miza: Sodelovanje in vloga NVO z zdravstvom v paliativni oskrbi ter opolnomočenje svojcev
Sodelujoči gosti (izvajalci strokovnih prispevkov, društvo Hospic, Ljubhospic, Palias, duhovnik, predstavnik Karitas…)
13.15- 13.30: Povzetki in zaključek
Odgovor skupnosti na potrebe umirajočih in njihovih svojcev
* Posvet pripravlja Slovenska karitas v okviru projektnega partnerstva Povezani v samopomočni skupnosti s pokroviteljem Ministrstva za javno upravo. Projekt financira: Ministrstvo za Javno upravo
Več na: Karitas
Vir: Katoliška Cerkev

Stična mladih 2025
2025-09-20 11:00 - 20:30
Vabimo vas, da mlade iz svoje župnije spodbudite k udeležbi na Stični mladih, ki bo potekala 20. septembra 2025 v cistercijanskem samostanu v Stični. Letošnje geslo je: »Poglej gor«.
Časovnica:
– 11.00 uvodni program;
– 12.00 sveta maša;
– 14.00 čas za kosilo, druženje, stojnice, dogajanje v cerkvi, nastope na glasbenem odru, festivalski program, športni turnir, kmečke igre;
– 14.30 delavnice (1. krog);
– 16.00 odmor;
– 16.30 delavnice (2. krog);
– 18.15 razglasitev rezultatov športnega turnirja;
– 18.45 večerni koncert;
– 20.30 zaključek in odhod domov.
Ves dan bosta potekala spovedovanje v cerkvi in adoracija v opatovi kapeli. Na prizorišču na travniku bodo popoldne potekali koncerti, v cerkvi pa se bo celotno popoldne odvijal duhovni program. Letošnja posebnost programa v cerkvi je duhovnik Andrew Dalton, ki bo imel predavanje o torinskem prtu, pod šotorom pa bo spregovorila pro-life govornica Patricia Sandoval. Od 14.00 bodo potekali tudi športni turnir in kmečke igre, kamor lahko prijavite tudi svoje župnijske ekipe. Vse informacije o festivalu najdete na spletni strani sticna.net.
Prijava avtobusa in nakup vstopnic
Vabimo vas, da za mlade organizirate prevoz iz župnije oz. dekanije. Avtobuse že lahko prijavite na naši spletni strani. Nakup vozovnice za vlak, ki bo na dan festivala peljal iz Ljubljane, je možen sočasno ob nakupu vstopnice v spletni trgovini Katoliška mladina. Zaradi lažje organizacije festivala letos spodbujamo, da si udeleženci kupijo karto čim prej in si jo zagotovijo po ugodnejši ceni. Ob naročilu 30 vstopnic prejmete 1 zastonj.
Sodelovanje duhovnikov, redovnikov in redovnic
Duhovniki vabljeni k somaševanju ob 12.00. Za sveto mašo se pripravite v zakristiji stiške cerkve ob 11.30. Po maši bo organizirano kosilo za vse duhovnike, redovnike in redovnice v šotoru v atriju skupaj z ekipo. V popoldanskem času vabljeni na delavnico »Kako lahko spodbujamo nove duhovne poklice?«. Duhovnike vabimo, da na dan Stične podeljujete zakrament svete spovedi. Prijavite se lahko z e-sporočilom na liturgija@sticna.net oz. s prijavnico, ki jo boste prejeli na e-naslov. Vstop na festival je za spovednike prost.
Podprite Stično mladih
Veseli bomo, če kot župnija, redovna skupnost ali druga organizacija podprete organizacijo festivala. Podatki za nakazilo: Katoliška mladina, Jurčičev trg 2, 1000 Ljubljana, [REDACTED] (OTP banka), sklic »SI00 001100« in namen »Donacija za Stično mladih«. Bog povrni za vaš dar!
Katoliška mladina,
Matevž Mehle

Nedelja svetniških kandidatov v ljubljanski metropoliji
2025-09-21 15:00 - 17:00
Nedeljo svetniških kandidatov ljubljanske metropolije – nadškofa Antona Vovka, škofa Janeza Frančiška Gnidovca CM, škofa Friderika Baraga, profesorja Antona Strleta, duhovnika Andreja Majcna SDB in Magdalene Gornik – bomo letos obhajali v nedeljo, 21. septembra 2025, v cerkvi Marije, pribežališče grešnikov na Planinski gori v župniji Planina pri Rakeku.
V ospredju praznovanja bo lik Božjega služabnika profesorja Antona Strleta. Ob 15.00 bo v cerkvi molitvena ura. Sledilo bo somaševanje škofov in duhovnikov, ki mu bo predsedoval nadškof msgr. Stanislav Zore OFM. Maša bo nedeljska v beli barvi. Po končani sveti maši bo v cerkvi še kratka predstavitev beatifikacijskih postopkov.
Duhovnike prosim, da vernikom udeležbo na slovesnosti toplo priporočite. Hvala.
Vir: Katoliška Cerkev

KATIS izobraževanje za pedagoške delavce: Sveto pismo v dialogu s sodobnim človekom
2025-09-22 08:30 - 16:00, 2025-09-23 08:30 - 16:00
Dvodnevno KATIS izobraževanje za pedagoške delavce z naslovom Sveto pismo v dialogu s sodobnim človekom bo potekalo v Zavodu sv. Stanislava v Ljubljani 22. in 23. septembra 2025 od 8.30 do 16.00. Za udeležence je sodelovanje brezplačno, predvideno je tudi kosilo.
Dvodnevni program:

Dialog med judovsko-krščanskim izročilom in sodobnim človekom v luči zgodbe o STVARJENJU (dr. Maria Carmela Palmisano)
Srečanje judovstva s helenistično kulturo (dr. Maksimilijan Matjaž)
Svetopisemski pogled na enakost spolov (dr. Samo Skralovnik)
Od ustvarjenosti za odnos do razdeljenosti: Svetopisemski pogledi na vzroke konfliktov in poti rešitve (dr. Matjaž Celarc)
Svetopisemski pojem stvarjenja med filozofsko refleksijo in moderno znanostjo (dr. Branko Klun)
Umetnost v Svetem pismu in Sveto pismo v umetnosti (dr. Aljaž Krajnc)
Digitalna orodja za preučevanje in poučevanje Svetega pisma (dr. Samo Skralovnik)

Dobrodošli vsi, ki uporabljate platformo KATIS, da tam najdete in se prijavite na naše brezplačne programe pod Univerza v Ljubljani, Teološka fakulteta. Na dogodek lahko povabite tudi druge strokovne delavce v vzgoji in izobraževanju: vzgojitelje v vrtcih in učitelje v osnovnih in srednjih šolah.
Za dodatna vprašanja lahko kontaktirate projektno pisarno Teološke fakultete po elektronski pošti projektna.pisarna@teof.uni-lj.si ali na telefonsko številko 01 434 58 14.
Več na: Teološka fakulteta
Vir: Katoliška Cerkev

Svetoletno srečanje športnikov na Brezjah
2025-09-23 11:00 - 15:00
Leta 2020 je bil na pobudo Olimpijskega komiteja Slovenije uveden državni praznik, dan slovenskega športa, ki ga praznujemo 23. septembra. Na ta dan se je leta 2000 ob zmagi veslačev Iztoka Čopa in Luke Špika ter strelca Rajmonda Debevca na poletnih olimpijskih igrah v Sydneyju prvič oglasila slovenska himna.
V svetem letu bomo ta praznik še posebej obeležili z jubilejnim srečanjem športnikov na Brezjah, saj želimo tudi kot Cerkev izraziti naklonjenost, podporo in pastoralno bližino vsem, ki živijo poslanstvo športa. Ob jubileju športnikov v Rimu je papež Leon poudaril tri vidike, zaradi katerih je danes šport dragoceno sredstvo človeške in krščanske vzgoje: kot protiutež individualizmu omogoča srečanje med ljudmi, v nasprotju z vse bolj digitalno družbo pomaga ohranjati zdrav stik z naravo in resničnim življenjem, sredi tekmovalne družbe nas uči izgubljati in se soočati z lastnimi mejami.
Srečanje bo potekalo pri Mariji Pomagaj na Brezjah, v torek, 23. septembra 2025, s pričetkom ob 11. uri. Uvodnemu pozdravu bo sledila okrogla miza, pri kateri bomo spregovorili o duhovni dimenziji športa. Sodelovali bodo: filozof športa dr. Jernej Pisk, jezuitski provincial in maratonec p. Miran Žvanut, atlet Roman Kejžar, smučarska tekačica Petra Majdič in predstavniki skakalne družine Prevc. Po skupni molitvi in nagovoru škofa dr. Antona Jamnika bo sledilo druženje ob prigrizku in glasbi.
Na srečanje so povabljeni profesionalni in amaterski športniki, parašportniki, športni trenerji, sodniki, snemalci, selektorji, novinarji in člani njihovih družin.
Zaradi organizacije so potrebne prijave na naslov: jubilej2025@gmail.com najkasneje do 12. septembra.
Vir: Katoliška Cerkev

Sv. Mihael, Gabrijel, Rafael, praznik
2025-09-29
V Svetem pismu so po imenu predstavljeni trije Božji poslanci s posebnimi nalogami, zato jim pravimo nadangeli.
V bogoslužju je v četrti evharistični molitvi v hvalospevu na Boga Očeta, lepo rečeno: »Edini ti si dober in vir življenja, vse si ustvaril zato, da bi svoje stvari napolnil z blagoslovom in mnoge razveselil s sijajem svoje luči. Pred teboj stoje neštete množice angelov, ki ti noč in dan služijo, gledajo slavo tvojega obličja in te nenehno poveličujejo.« V Svetem pismu so po imenu predstavljeni trije božji poslanci s posebnimi nalogami, zato jim pravimo nadangeli. To so: Mihael, Gabriel in Rafael. Po prenovljenem bogoslužnem koledarju obhajamo njihov praznik skupaj 29. septembra, ko je bil poprej praznik nadangela Mihaela; praznik nadangela Gabriela je bil 24. marca, nadangela Rafaela pa 24. oktobra.
Mihael pomeni ‘kdo kakor Bog?’. Že po imenu je Mihael postavljen v bojno nasprotje s prišepetavanjem kače–satana v raju, ki hoče prvega človeka zapeljati v odpad od Boga. Prvikrat ime Mihael navaja prerok Daniel, ki Mihaela označuje kot ‘velikega kneza’. V Novi zavezi ga vidimo v prepiru s hudičem zaradi Mojzesovega trupla. V knjigi Razodetja pa Mihael nastopa kot voditelj angelov, ki v boju s satanom in njegovimi angeli dosežejo sijajno zmago. Na to se nanaša molitev k nadangelu Mihaelu kot zavetniku vesoljne Cerkve v boju zoper zalezovanje hudih duhov, ki se je od papeža Leona XIII. naprej molila po vsej katoliški Cerkvi po tihih mašah. Nadangela Mihaela najpogosteje upodabljajo z mečem in sulico kot borcem zoper zmaja – satana.
Gabriel pomeni po hebrejskem deblu ‘božji mož’ ali ‘božji junak’. V Stari zavezi je omenjen le v Danielovi knjigi, v Novi zavezi pa Gabriel oznani rojstvo Janeza Krstnika in Jezusovo rojstvo. Najprej in najbolj pogosto so ga upodabljali v zvezi z Gospodovim oznanjenjem Mariji. Pri oznanilu rojstva Janeza Krstnika duhovniku Zahariju se angel predstavi: »Jaz sem Gabriel, ki stojim pred Bogom. Poslan sem, da spregovorim s teboj in ti sporočim to veselo novico.« Češčenje nadangela Gabriela se je uveljavilo po 10. stoletju, šele papež Benedikt XV. je njegov praznik leta 1921 raztegnil na vso Cerkev in določil, naj se povsod praznuje 24. marca, dan pred praznikom Marijinega oziroma Gospodovega oznanjenja. Pij XII. je leta 1952 nadangela Gabriela razglasil za nebeškega zavetnika radia in vseh sredstev družbenega obveščanja. V ljudski vernosti pa so nadangela Gabriela kot svojega zavetnika že prej častili sli, poštni uradniki in raznašalci časopisov.
Nadangel Rafael, čigar ime pomeni ‘božje zdravilo’ ali ‘Bog je ozdravil’, se omenja v svetopisemski Tobijevi knjigi. Ko pride v hišo pobožnega Tobija, se predstavi: »Jaz sem Rafael, eden izmed sedmih, ki stojimo pred Gospodom.« Spremljal je njegovega sina, mladega Tobija, na potovanju v daljno deželo, da je njegovo bodočo ženo Saro rešil mučenja hudobnega duha in da je po vrnitvi ozdravil starega Tobija. Zato velja nadangel Rafael v krščanskem izročilu za angela, ki pomaga človeku predvsem dosegati zdravje, pa tudi kot tistega, ki spremlja ljudi na potovanjih. Krščanska organizacija za pomoč izseljencem se imenuje Rafaelova družba. Nadangela Rafaela navadno slikajo kot popotnika s palico in bučko, včasih z ribo in kot spremljevalca mladega Tobija. Njegov praznik so od 11. stoletja dalje obhajali na različne datume, papež Benedikt XV. pa je leta 1921 določil, naj se po vsej zahodni Cerkvi obhaja 24. oktobra.
Imena vseh treh nadangelov so tudi priljubljena krstna imena: pri nas ima največ varovancev nadangel Mihael, nekaj manj Gabriel, še nekoliko manj pa Rafael. Uveljavljene so številne moške in ženske oblike teh imen.

Z molitvijo kličimo na pomoč sv. Mihaela kot zavetnika vesoljne Cerkve v boju zoper zalezovanje hudobnih duhov:
Sveti nadangel Mihael,
brani nas v boju,
bodi nam v pomoč zoper zlobnost
in zalezovanje hudobnega duha.
Ukroti naj ga vsemogočni Bog,
ponižno zato prosimo.
In ti vodnik nebeške vojske,
satana in druge hudobne duhove,
ki hodijo po svetu v pogubo duš,
z Božjo pomočjo v pekel pahni.
Amen.
Vir: revija Ognjišče in Katoliška Cerkev

Svetoletno romanje k Slomšku
2025-10-04 09:00 - 17:00
Društvo katoliških pedagogov Slovenije, Zavod Antona Martina Slomška Maribor in Slovenski katehetski urad vabimo na svetoletno romanje pedagogov k Slomšku. Med drugim bomo poromali na grob bl. Antona Martina Slomška v mariborski stolnici, v soboto, 4. oktobra 2025, t. i. Slomškov dan pa bo potekal tako:
– 9.00: vstop v svetoletno frančiškansko cerkev v Mariboru, Bazilika Matere Usmiljenja, kjer bosta molitev in možnost svete spovedi;
– 9.45: romanje do svetoletne stolne cerkve in vstop vanjo;
– 10.00: sveta maša, ki jo bo ob somaševanju daroval nadškof Alojzij Cvikl;
– 11.15: odhod v Zavod Antona Martina Slomška Maribor;
– 12.00: kulturni program s podelitvijo Slomškovih priznanj;
– 14.00: kosilo;
– 15.00: vodeni ogled po prostorih zavoda;
– 15.30: izbirni ogledi Maribora – peš na Kalvarijo, ogled Vinagove vinske kleti, ogled salezijanskega centra.
Zaradi omejenega števila mest so objave obvezne.
Več na spletni strani društva: dkps.si.
Društvo katoliških pedagogov Slovenije in SKU

Teden za življenje 2025
2025-10-05 - 2025-10-12
Letos bo Teden za življenje potekal od 5. do 12. oktobra pod geslom: Moški + ženska = izvorni načrt. »Moža in ženo ju je ustvaril« (1 Mz 1, 27).
Program:
Nedelja, 5. oktober, Brezje (začetek Tedna za življenje):
15.00: Molitvena ura za življenje
16.00: Evharistično bogoslužje, vodi gospod Alfonz Žibert
Sreda, 8. oktober, Antonov dom na Viču:
18.00: Okrogla miza »Moški + ženska = izvorni načrt« V sodelovanju z Radiem Ognjišče. Sodelujejo zakonci: Martina in Tomaž Merše, Vid in Anja Planinc ter Saša in Uroš Žižmund. Predvidoma prenos v živo na YouTube kanalu Gibanja za življenje.
Četrtek, 9. oktober, Kurešček: Sveta maša »za življenje«
17.00: Molitev pred Najsvetejšim
18.00: Sveta maša za nerojene otroke in »svetost« življenja, mašuje msgr. Miro Šlibar
Nedelja, 12. oktober:
Po župnijah predlagamo branje poslanice ob Tednu za življenje in duhovno misel ob Božji besedi na https://gibanjezazivljenje.si/. Na spletni strani bodo objavljeni tudi drugi prispevki.
Več informacij:
Društvo Gibanje za življenje

Domov

e-naslov: drustvo@gibanjezazivljenje.si
Tel. št.: 040/327 901

God Rožnovenske Matere Božje
2025-10-07 18:00 - 20:00
Mesec oktober je posvečen Devici Mariji, ki jo ta mesec častimo z molitvijo rožnega venca. Praznik Rožnovenske Matere Božje bomo pri Mariji Pomagaj obhajali skupaj z Radiem Ognjišče. Večerno sveto mašo bo daroval celjski škof msgr. dr. Maksimilijan Matjaž.
V torek, 7. oktobra, obhajamo god Rožnovenske Božje Matere.
Tudi letos ga bomo obhajali v molitvenem ozračju v naši baziliki skupaj s sodelavci Radia Ognjišče.
Začeli bomo ob 18.00 in najprej zmolili veseli in svetli del rožnega venca, nadaljevali s sveto mašo ob 19. uri, ki jo bo daroval celjski škof msgr. dr. Maksimilijan Matjaž.
Po maši bomo zmolili še žalostni in častitljivi del rožnega venca.
Naj molitev rožnega venca, v mesecu oktobru, objame Slovenijo in naš narod.

Večer +
2025-10-07 19:00 - 21:00
Bog v središču. Slavljenje. Molitev v tišini. Spoved. Življenjske zgodbe. Priložnost za vsakega, da se umiri, okrepi, prejme upanje, najde svoje mesto v svetu.
Večere pripravljata Katoliška mladina in Svetnikova skupnost slavilcev – Sveti.
KDAJ: 7. oktober 2025, ob 19.00
KRAJ: Antonov dom na Viču
ZA KOGA: večeri so odprti za vse starosti

Sezona 2025/26

11. november ob 19.00
9. december ob 19.00
13. januar ob 19.00
10. februar ob 19.00
10. marec ob 19.00
14. april ob 19.00
12. maj ob 19.00
2. junij ob 20.00

Vsi Večeri Plus+ bodo potekali v Antonovem domu na Viču.
Vir: Katoliška Cerkev

Premiera novih epizod serije Živi v Kristusu: Mučenci Cerkve
2025-10-09 19:30 - 21:00
Vabimo vas na premiero novih epizod dokumentarne serije Živi v Kristusu: Mučenci Cerkve, ki bo potekala v četrtek, 9. oktobra, ob 19.30, v Antonovem domu na Viču.
Serija prinaša ganljive zgodbe kristjanov, ki so vero živeli do konca. V prvi epizodi Boj za edinost bomo spoznali sv. Hipolita in sv. Ciprijana, ki sta se soočala z izzivom ohranjanja enotnosti Cerkve. Druga epizoda, Varuhi najsvetejšega zakramenta, pa bo razkrila pogum mladega Tarcizija, požrtvovalnost Siksta II. ter zvestobo mučencev iz nizozemskega Gorkuma.
Premieri dveh novih epizod bo sledilo še presenečenje in napoved filmov, ki jih bomo slovenski javnosti premierno predstavili naslednje leto.

Javni rožni venec
2025-10-10 07:00 - 07:30
Katoliška mladina vsak drugi petek organizira javno molitev rožnega venca na Kongresnem trgu, pred stebrom Svete Trojice. Molili bomo za domovino, vero slovenske mladine, za Cerkev in prave odločitve.
ZA KOGA: odprto za vse, posebej za mlade može in fante
KDAJ: 10. oktober 2025 ob 7.00 zjutraj
KRAJ: Kongresni trg
Vir: Katoliška mladina

Srečanje Žejni Besede
2025-10-10 19:00 - 20:30
Dogodek osebe Katoliška mladina

Župnija Ljubljana Štepanja vas

Smo mladi odrasli v Cerkvi z željo po medsebojnem povezovanju in skupni rasti v veri za poglobitev odnosa z Bogom in z drugimi.
Na srečanjih bomo skupaj molili in slavili Boga ter skupaj z gosti in predavatelji odpirali aktualne teme s katerimi se soočajo mladi odrasli v današnjem svetu. Omogočiti želimo mladim odraslim prostor za nadaljnjo rast v Besedi in skozi odnose usmerjati njihovo pot k Bogu.
Naša srečanja bodo potekala vsak drugi petek v mesecu.

Vir: FB profil Katoliške mladine

9. vseslovensko srečanje razvezanih v Cerkvi
2025-10-11 09:30 - 14:00
V letošnjem jubilejnem letu bo potekalo že 9. vseslovensko srečanje razvezanih v Cerkvi, in sicer pod naslovom Božja ljubezen je pot in steza upanja, ki ne razočara. Srečanje bo v soboto, 11. oktobra, na Záplazu, v cerkvi Marijinega vnebovzetja. Pripravlja ga novomeška škofija v sodelovanju s Skupnostjo SRCE (Skupnost razvezanih v Cerkvi) in Uradom za družino pri Slovenski škofovski konferenci.
Program:

9.30–10.00: zbiranje
10.00–11.00: sv. maša, škof msgr. dr. Andrej Saje
11.00–11.30: odmor
11.30–13.00: predavanje zakonskega in družinskega terapevta dr. Damijana Ganca; pogovor s predavateljem in predstavitev Skupnosti SRCE
13.00: agape, priložnost za druženje in informacije na stojnici Skupnosti SRCE

V skupnosti Srce se zavedajo, da je staršem včasih težko najti varstvo za otroke. Ker želijo vsem omogočiti, da se srečanja udeležijo, so poskrbeli tudi za to. Starši lahko torej s seboj pripeljejo otroke, saj bodo zanje poskrbeli animatorji iz Boštanja.
Vir: Katoliška Cerkev

22. vseslovensko srečanje kmetov na Ponikvi
2025-10-12 12:00 - 16:00
22. vseslovensko srečanje kmetov se bo v nedeljo, 12. oktobra 2025, pričelo v cerkvi sv. Martina na Ponikvi.
Gre za vsakoletno srečanje kmetov v rojstnem kraju blaženega Antona Martina Slomška, zavetniku kmetov, slovenskega kmetijstva in kmetijskega slovstva.
Vodilo letošnjega srečanja je Slomškova misel »Večnosti cena sedanji je čas«.
Ob 12. uri bo ob somaševanju duhovnikov in sodelovanju evangeličanske cerkve mašo daroval upokojeni ljubljanski nadškof msgr. dr. Anton Stres.
Ob 14. uri bomo druženje nadaljevali z akademijo pred Slomškovo rojstno hišo na Slomu.
Zbrane bo nagovorila predsednica RS Nataša Pirc Musar, poseben gost dogodka bo župnik Martin Golob.
Glasbeno bodo srečanje obogatili člani pevskega zbora Vokalne akademije Ljubljana. Za kulinarične dobrote bodo poskrbeli PGD Ponikva, društva kmečkih žena in dijaki Srednje kmetijske šole Šentjur.
Avtobusni prevozi bodo organizirani prek območnih enot KGZS, več na spletni strani kgzs.si.
Prisrčno vabljeni!
Vir: Katoliška Cerkev
